**Ministru kabineta noteikumu projekta**

**„Darbības programmas „Izaugsme un nodarbinātība” 3.1.1. specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5. pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” īstenošanas noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Darbības programmas „Izaugsme un nodarbinātība” 3.1.1. specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5. pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” īstenošanas noteikumi” (turpmāk – noteikumu projekts) izstrādāts atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Nacionālās industriālās politikas uzmanības centrā ir ekonomikas ienesīguma palielināšana, jeb tirgojamo sektoru produktivitātes paaugstināšana. Lai sasniegtu iepriekš minēto produktivitātes paaugstināšanu nepieciešams izstrādāt atbalsta instrumentus gan tādu komersantu, kas jau šobrīd ražo produktus vai sniedz pakalpojumus ar augstu pievienoto vērtību, stimulēšanai, gan arī tādu ražotāju, kuri varētu ražot produktus vai sniegt pakalpojumus ar augstu pievienoto vērtību.  Kā viens no būtiskiem **šķēršļiem apstrādes rūpniecības attīstībai** ir ierobežotais industriālo zonu un telpu piedāvājums. Nacionālās industriālās politikas izstrādes laikā veiktās analīzes rezultātā tika secināts, ka primāri ārpus Rīgas aglomerācijas robežām nav pieejams kvalitatīvs industriālo teritoriju un telpu piedāvājums. Industriālās infrastruktūras nodrošināšana samazina apstrādes rūpniecības komersantu rīcībā esošo investīciju apjomu, neļaujot tiem koncentrēties savas komercdarbības attīstībai.**Industriālo pieslēgumu izveides, jaudu palielināšanas, kā arī atbilstošo teritoriju un telpu pielāgošanas izmaksas ir nesamērīgi augstas**, salīdzinot ar plānotajām investīcijām, kas kavē jaunu ražošanas uzņēmumu izveidi un esošo uzņēmumu darbības paplašināšanos.  Jauni ražošanas uzņēmumi, kas tikai uzsāks ražošanu, ir potenciālie nomnieki, meklē ražošanas telpu risinājumus, ko piedāvā jau esošais tirgus – profesionālie nekustamā īpašuma attīstītāji, kas piedāvā iznomāt dažāda veida un platības ražošanas telpas. Šo iespēju nav viegli īstenot ārpus Rīgas un Pierīgas reģiona, kurā komercplatību tirgus ir aktīvāks.  Latvijas komersantu konkurētspējas un produktivitātes veicināšanai nozīmīgi ir **veicināt investīciju piesaisti apstrādes rūpniecībā, radot jaunas labi atalgotas darbvietas, vienlaikus nodrošinot preču eksporta pieaugumu**.  Ar mērķi veicināt apstrādes rūpniecības komersantu attīstību 2007.-2013.gada ES fondu plānošanas periodā tika īstenota darbības programmas „Uzņēmējdarbība un inovācijas” papildinājuma 2.3.2.2.2.apakšaktivitāte „Atbalsts ieguldījumiem ražošanas telpu izveidei vai rekonstrukcijai”” (turpmāk – 2.3.2.2.2.apakšaktivitāte) ar ES fondu finansējumu 9,4 milj. *euro* apmērā. 2.3.2.2.2.apakšaktivitātes ietvaros ir noslēgti 8 līgumi par projektu īstenošanu Daugavpilī, Jelgavā, Jūrmalā, Liepājā un Ventspilī. Projektu īstenošana pabeigta 2015.gada 4.ceturksnī.  Lai noteiktu 2007.-2013.gada plānošanas periodā īstenotās programmas labo praksi, kā arī trūkumus un veicamos uzlabojumus, Ekonomikas ministrija ir izstrādājusi 3.1.1.specifiskā atbalsta mērķa „ Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5. pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” sākotnējo novērtējumu (turpmāk – sākotnējais novērtējums), kura ietvaros ir vērtēta 2.3.2.2.2.apakšaktivitātes īstenošana.  Ekonomikas ministrijas sākotnējais novērtējums ir pieejams Ekonomikas ministrijas mājas lapā ([https://em.gov.lv/lv/es\_fondi/ atbalsta\_pasakumi\_2014\_2020/](https://em.gov.lv/lv/es_fondi/%20atbalsta_pasakumi_2014_2020/)atbalsts\_ieguldijumiem\_razosanas\_telpu\_un\_infrastrukturas\_izveidei\_vai\_rekonstrukcijai/). Sākotnējā novērtējumā ir sniegts izvērtējums par ES fondu 2007.-2013.gada plānošanas perioda pieredzi un aprakstīts ES fondu 2014.-2020.gada plānošanas perioda programmas ieviešanas modelis un pamatojums veiktajām izmaiņām.  Ņemot vērā minēto, Ekonomikas ministrija ir izstrādājusi noteikumu projektu, kas paredz atbalstīt industriālā nekustamā īpašuma attīstību apstrādes rūpniecības komersantu vajadzībām darbības programmas “Izaugsme un nodarbinātība” 3.1.1. specifiskā atbalsta mērķa „Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5. pasākuma „Atbalsts ieguldījumiem ražošanas telpu un infrastruktūras izveidei vai rekonstrukcijai” (turpmāk – 3.1.1.5.pasākums) ietvaros.  3.1.1.5.pasākuma īstenošanai pieejamais Eiropas Reģionālās attīstības fonda (turpmāk – ERAF) finansējums ir 24 855 142 *euro*, tai skaitā snieguma rezerve 1 516 045 *euro.*  Pasākuma ietvaros **atbalstāma būs ražošanas telpu izbūve, rekonstrukcija vai renovācija apstrādes rūpniecības komersantu vajadzībām**. Projekta iesniegumus varēs iesniegt gan apstrādes rūpniecības **komersanti**, lai izveidotu **ražošanas telpas savām vajadzībām**, gan **komersanti**, kuri nodarbojas ar industriālā nekustamā īpašuma iznomāšanu un izveidotās **telpas iznomās sīkajiem (mikro), mazajiem un vidējiem komersantiem** (turpmāk – MVK), kas darbojas apstrādes rūpniecībā, kā arī ostu pārvaldes. Ražošanas telpas šī pasākuma ietvaros ir telpas, kas atrodas rūpnieciskās ražošanas ēkā un ir nepieciešamas ražošanas vajadzībām un ražošanas procesam, kā arī tādas palīgtelpas, kas nepieciešamas saskaņā ar darba aizsardzības prasībām darba vietās un kas nepieciešamas administratīvā personāla vajadzībām.  Projektus varēs īstenot **visā Latvijas teritorijā, izņemot Rīgas pilsētu**. Vienam projekta iesniegumam maksimāli pieļaujamais ERAF finansējums ir **1 166 000** ***euro***un maksimālā atbalsta intensitāte – 35-45% atkarībā no komersanta lieluma. Lai nodrošinātu investīciju vienlīdzīgāku sadali Latvijas teritorijā, finansējumu paredzēts sadalīt starp plānošanas reģioniem, projektu iesniegumus savstarpēji salīdzinot konkrēto reģionu ietvaros. Būvprojekta izstrādei, ja tā veikta pirms projekta iesnieguma iesniegšanas sadarbības iestādē, atbalsts tiks sniegts saskaņā ar Komisijas 2013.gada 18.decembra Regulu (ES) Nr.1407/2013 par Līguma par ES darbību 107.un 108.panta piemērošanu *de minimis* atbalstam. Vienlaikus noteikumu projekts paredz, ka visām izmaksām, tai skaitā *de minimis* atbalstam tiek piemērota viena atbalsta intensitāte (35-45% atkarībā no komersanta lieluma). Tādējādi tiek nodrošināti vienādi nosacījumi saņemamā atbalsta apjomā gan tiem projektu iesniedzējiem, kas būvprojektu sagatavo iepriekš (un to attiecina no *de minimis* atbalsta), gan tiem, kas būvprojektu izstrādātu pēc projekta apstiprināšanas, to attiecinot saskaņā ar Komisijas 2014.gada 17.jūnija Regulu (ES) Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu.  **Lai saņemtu noslēguma maksājumu** un pabeigtu projekta īstenošanu, projektu iesniedzējiem būs jānodrošina, ka līdz projekta īstenošanas beigām izbūvētajās, rekonstruētajās vai renovētajās ražošanas telpās ir **uzsākta ražošana apstrādes rūpniecībā** (ja komersants telpas izmanto savai komercdarbībai), vai daļa no telpām ir iznomātas apstrādes rūpniecības MVK, kā arī ka t**iks radīts noteikts jaunu darbvietu skaits** un šīs darbvietas tiks saglabātas vairākus gadus pēc projekta īstenošanas pabeigšanas. **Piešķirtā finansējuma ietvaros vidēji vienas jaunizveidotas darbvietas radīšanai infrastruktūrā iegulda ne vairāk kā 41 000 *euro* ERAF finansējuma.** Tādējādi, ja projektam piešķirtais ERAF finansējums ir, piemēram, 70 vai 82 tūkst. euro, tad projekta ietvaros jāizveido vismaz 2 jaunas darbvietas, bet, ja projektam piešķirtais ERAF finansējums ir 83 tūkst. euro, tad jāizveido vismaz 3 jaunas darbvietas.  Šādu nosacījumu paredzēšana nodrošina, ka 3.1.1.5.pasākumā atbalstītajās industriālās ražošanas telpās tiek uzsākta saimnieciskā darbība, radītas jaunas darbvietas, maksāti nodokļi un veicināta tautsaimniecības attīstība.  Noteikumu projekts paredz, ka pēc ražošanas ēkas nodošanas ekspluatācijā jaunuzcelto, pārbūvēto vai atjaunoto ražošanas ēku vismaz uz 5 gadiem iznomā vai izmanto ražošanai apstrādes rūpniecības nozarē un veiktais ieguldījums paliek Latvijas Republikas teritorijā vismaz piecus gadus pēc projekta noslēguma maksājuma veikšanas finansējuma saņēmējam. Lai gan saskaņā ar valsts atbalsta nosacījumiem MVK ieguldījums jāsaglabā vismaz 3 gadus, noteikumu projekts paredz stingrākas prasības, proti, 5 gadus. Šis nosacījums sekmē pasākuma un projektu mērķu sasniegšanu – veicināt apstrādes rūpniecības attīstību, kā arī nodrošina, ka atbalstītie uzņēmumi darbojas ilgākā termiņā. Jāņem vērā, ka projekta ieguldījumi ir paredzēti nekustamajā īpašumā un šo ieguldījumu atmaksāšanās periods ir ilgs, tādēļ 5-10 gadi ir samērīgs termiņš, kuru laikā izveidotā ražotne jāizmanto ražošanai.  Pasākuma mērķis nav panākt ietekmi uz vidi, tomēr, tā kā tiek vērtēta projekta iesniedzēja horizontālās prioritātes “Ilgtspējīga attīstība” principu ievērošana, iespējama netieša pozitīva ietekme, tai skaitā veicinot zaļā iepirkuma izmantošanu, dabas resursu efektīvu un lietderīgu izmantošanu tīrāka ražošanas procesa ieviešanā, samazinot izejvielu un enerģijas patēriņu, emisiju un atkritumu apjomu, būvniecībā izmantojot energoefektīvākus materiālus, u.c. Finansējuma saņēmējiem būs jāsniedz informācija par zaļā iepirkuma izmantošanu un ēku enerģijas patēriņu pēc projekta īstenošanas.  Pasākumam nav ietekmes uz horizontālo prioritāti “Vienlīdzīgas iespējas”. Būvniecībā tiks ievērotas normatīvo aktu prasības, tai skaitā par vides pieejamības nodrošināšanu personām ar kustību traucējumiem.  Demarkācija ar 3.3.1.specifisko atbalsta mērķi “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” un 5.6.2.specifisko atbalsta mērķi “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” tiks nodrošināta projektu un atbalstāmo darbību līmenī, nodrošinot, ka vienas un tās pašas izmaksas netiek finansētas vairāku projektu ietvaros. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 3.1.1.5.pasākuma mērķa grupa ir sīkie (mikro), mazie un vidējie komersanti, kas darbojas apstrādes rūpniecībā. |
| 2. | Tiesiskā regulējuma ietekme uz tautsaimniecību un administratīvo slogu | Līdz 2023.gada 31.decembrim atbilstoši Darbības programmā “Izaugsme un nodarbinātība” noteiktajam tiks nodrošināts atbalsts 20 komersantiem un nodarbinātības pieaugums (jaunradītas darbvietas) komersantos, kas gūst labumu no investīcijām – 467.  Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne atbalsta saņēmējiem, ne fondu vadībā iesaistītajām institūcijām.  Iesniegto projektu iesniegumu pieņemšanu un vērtēšanu nodrošinās Centrālā Finanšu līgumu aģentūra. |
| 3. | Administratīvo izmaksu monetārs novērtējums | ES fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 5 000 000 | 3 000 000 | 5 000 000 | 4 000 000 |
| 2. Budžeta izdevumi: | 0 | 5 000 000 | 3 000 000 | 5 000 000 | 4 000 000 |
| 3. Finansiālā ietekme: | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X | Nav attiecināms | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 3.1.1.5.pasākuma ERAF finansējums ir 24 855 142 *euro* apmērā un privātais līdzfinansējums ir vismaz 21 750 000 *euro*.  3.1.1.5.pasākuma uzsākšana ir plānota 2016.gadā, kad arī tiks noslēgti līgumi par projektu īstenošanu un maksājumu plūsma un ietekme uz budžetu veidosies 2016.gadā, izmaksājot avansus. un prognozējam, ka pakāpeniski finansējuma apjoms palielināsies 2017., 2018.gadā un 2019.gadā, bet ņemot vērā ierobežojumu, ka līdz projektu īstenošanas pabeigšanai un ar darbvietu radīšanu saistīto nosacījumu izpildei nevar tikt izmaksāti vairāk kā 75% no projekta finansējuma. Privātais finansējums tiek prognozēts proporcionāli publiskajam finansējumam, ievērojot, ka maksimālā atbalsta intensitāte ir 45%. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem ir norādīts indikatīvi un var tikt precizēts pēc SAM pasākuma ietvaros projektu apstiprināšanas. Pirms SAM pasākuma projektu apstiprināšanas projektu iesniedzēji var uzsākt atbalstāmās darbības un, tās īstenojot, radušās izmaksas var uzskatīt par attiecināmām, ja tās atbilst Noteikumu projektā minētajām attiecināmo izmaksu pozīcijām un tās ir radušās ne agrāk kā pirms projekta iesnieguma iesniegšanas sadarbības iestādē, izņemot būvprojekta izstrādes izmaksas, kas attiecināmas, ja radušās ne ātrāk kā 2014.gada 1.janvārī. Atbalsta sniegšana 3.1.1.5. pasākuma ietvaros ir paredzēta sākot ar 2016.gadu. Plānots, ka sākot ar 2016.gadu finansējums specifiskā atbalsta mērķa īstenošanai tiks piešķirts apstiprinātās darbības programmas „Izaugsme un nodarbinātība” ietvaros, paredzot finanšu līdzekļus Eiropas Savienības fondu aktivitāšu īstenošanai.  Nepieciešamo valsts budžeta finansējumu Finanšu ministrija lūgs pārdalīt no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | |

Anotācijas IV.sadaļa – noteikumu projekts šo jomu neskar.

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:   1. Komisijas 2014.gada 17.jūnija Regula (ES) Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu (ES Oficiālais Vēstnesis, 2014.gada 26.jūnijs, Nr.L 187/1) (turpmāk – Komisijas regula Nr. 651/2014); 2. Komisijas 2013.gada 18.decembra Regula (ES) Nr.1407/2013 par Līguma par ES darbību 107.un 108.panta piemērošanu *de minimis* atbalstam (ES Oficiālais Vēstnesis, 2013.gada 24.decembris, Nr.L 352/1) (turpmāk – Komisijas regula Nr.1407/2013); 3. Eiropas Parlamenta un Padomes 2013.gada 17.decembra Regula (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006 (turpmāk – Komisijas regula Nr.1301/2013); 4. Parlamenta un Padomes Regula Nr.1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas regula Nr.1303/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības:  1) Komisijas regula Nr.651/2014;  2) Komisijas regula Nr.1407/2013;  3) Komisijas regula Nr.1301/2013;  4) Komisijas regula Nr.1303/2013. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.651/2014 1.panta 2.punkta c) un d) apakšpunkts un 3.punkts | Noteikumu projekta 15.1.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.panta 4.punkta a)apakšpunkts | Noteikumu projekta 14.2.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.panta 5.punkts | Noteikumu projekta 45.1.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 2.panta 18.punkts | Noteikumu projekta 14.3.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 2.panta 24.apakšpunkts | Noteikumu projekta 2.4.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 2.panta 29. un 49.punkts | Noteikumu projekta 21.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 2.panta 23.punkts | Noteikumu projekta 26.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2013 5.panta 2.punkta a) apakšpunkts | Noteikumu projekta 41.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2013 6.panta 2.punkts | Noteikumu projekta 26.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2013 8.panta 3.punkts | Noteikumu projekta 49.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2013 8.panta 4.punkts | Noteikumu projekta 50.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2013 9.panta 1. un 4.punkts | Noteikumu projekta 52.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 12.pants | Noteikumu projekta 51.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 13.panta a), b) un d) apakšpunkts | Noteikumu projekta 15.1.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 14.panta 5.punkts | Noteikumu projekta 17.3.apakšpunkts | *Ieviesta pilnībā* | *Paredz stingrākas prasības* |
| Komisijas regulas Nr.651/2014 14.panta 6.punkts | Noteikumu projekta 21.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 14.pants | Noteikumu projekta 40.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 14.panta 12.punkts | Noteikumu projekta 43.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 14.panta 13.punkts | Noteikumu projekta 45.2.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 14.panta 7.punkts | Noteikumu projekta 45.3.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 59.pants | Noteikumu projekta 25.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.pielikuma 3.panta 3.punkts | Noteikumu projekta 2.1.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.pielikums | Noteikumu projekta 2.3.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 1.panta 1.punkts | Noteikumu projekta 15.3.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 2.panta 2.punkts | Noteikumu projekta 2.2apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 3.panta 2., 8., 9.punkts | Noteikumu projekta 48.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 6.panta 1.punkts | Noteikumu projekta 40.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 6.panta 4.punkts | Noteikumu projekta 51.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 8.pants | Noteikumu projekta 25.punkts | *Ieviesta pilnībā* | *Neparedz stingrākas prasības* |
| Komisijas regula Nr.1303/2013 | Noteikumu projekta 38.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1301/2013 3.panta 3.punkts | Noteikumu projekta 15.2.apakšpunkts | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Noteikumu projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | 20 darba dienu laikā pēc Ministru kabineta noteikumu spēkā stāšanās Ekonomikas ministrija, izmantojot Komisijas elektroniskās paziņošanas sistēmu, sniegs kopsavilkuma informāciju Eiropas Komisijai saskaņā ar Komisijas regulas Nr.651/2014 11.pantu. | |
| Cita informācija | | Nav. | |

|  |  |  |
| --- | --- | --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību.  3.1.1.5.pasākuma projektu iesniegumu vērtēšanas kritērijus ir plānots apstiprināt Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri. |
| 2. | Sabiedrības līdzdalība projekta izstrādē | Sabiedrības iesaiste tiks nodrošināta, veicot šādu dokumentu saskaņošanu:   * 3.1.1.5.pasākuma vērtēšanas kritēriju projekts, kas tiek virzīts saskaņošanai Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejas apakškomitejā un Uzraudzības komitejā. * Noteikumu projekts, kas tiek virzīts skatīšanai Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejas apakškomitejā un Uzraudzības komitejā, kā arī saskaņošanai Valsts sekretāru sanāksmē. |
| 3. | Sabiedrības līdzdalības rezultāti | Skat. 2.punktu |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde, CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorga­nizācija. |
| 3. | Cita informācija | Nav. |

Ministru prezidenta biedrs,

ekonomikas ministrs A.Ašeradens

Vīza: Valsts sekretāra

pienākumu izpildītājs,

valsts sekretāra vietnieks R.Aleksejenko

07.03.2016 12:48

3123

Z.Dziļuma

Tel.: 67013225

e-pasts: zane.dziluma@em.gov.lv